“ જે તેજને વિષે મૂર્તિ છે તે જ આ મહારાજ છે એમ જાણજો” (વ.ગ.મ.૧૩) આવો સ્પષ્ટ ઉદ્દઘોષ કરીને અનંત આત્માઓને પોતાની મૂર્તિનું જ્ઞાન આપી આત્યંતિક કલ્યાણનો ધોરી માર્ગ સ્થાપનાર ભગવાન શ્રી સ્વામિનારાયણ અઢારમાં સૈકાના પૂર્વાધમાં વિ.સં. ૧૮૩૯ ચૈત્ર શુક્લ નવમીને સોમવારના દિવસે આ પૃથ્વી પર પ્રગટ થયા. વેદવેધ પરાત્પર પરબ્રહ્મ ભગવાન શ્રી સ્વામિનારાયણનાં ચરણોથી અંકિત થવાનું પ્રથમ સૌભાગ્ય ઉતર હિન્દુસ્તાન-કોશલદેશ-અયોધ્યા પાસેના નાનકડા ગામ છપૈયાની ધન્ય ધરણીને પ્રાપ્ત થયું. માતા ભક્તિદેવી અને પિતાશ્રી ધર્મદેવને બાલ્યોચિત લીલાઓ દ્વારા સુખ આપી કાલીદત જેવા અસુરોનો નાશ કરી અયોધ્યા આવ્યા.